რაშმორიშ გვალა

რაშმორიშ გვალაშ ერუანული მემორიალი (ინგლ. Mount Rushmore National Memorial), კისტოუნწკჷმა (ობჟათე დაკოტა) — ააშ-იშ პრეზიდენტეფიშ მემორიალი, ნამუთ ამერიკაშ დაბადებაშ, რდუალაშ, დუდიშულობაშ დო ძინაშ შვენას ოძღვინჷ. ედომუშამი მემორიალი 518 ჰექტარი რე დო 1745 მ სიმაღალას გეძჷ (ზუღაშ ოკუჩხალეშე). კირდეს ნოკვეთი ააშ-იშ პრეზიდენტეფიშ ჯორჯ ვაშინგტონიშ, თომას ჯეფერსონიშ, თეოდორ რუზველტიშ დო აბრაამ ლინკოლნიშ პროფილეფი გვალაშ ობჟათე-ბჟაეიოლუ კართეს. მემორიალს წანმოწანას სოდგარენი 2 მილიონი მაძირაფ ჸუნს. გვალაშ ჯოხო ჩინებული ნიუ-იორკალი იურისტიშ ჩარლზ რაშმორიშ გურშენი გიოდვეს 1885 წანას. გვალას მონუმენტიშ ეშაკვათუაშ იდეაქ დებადჷ ობჟათე დაკოტაშ ბლეკ-ჰილზ რეგიონს ტურიზმიშ ძინაშენ. გირძე ხანიანი მორაგადაფეფიშ უკული, ნამუსჷთ ოკათჷდჷ ოკონგრესე დელეგაცია დო პრეზიდენტ კალვინ კულიჯი, პროექტიქ კონგრესიშ ქოია მიღჷ. კვათუაშ სამუშეფქ 1927 წანას დიჭყჷ დო 1941 წანაშახ მიშჷ. ფაქტეფი ბრიტანული როკ-ბუნაშ Deep Purple-იშ ჩინებული ალბომიშ Deep Purple in Rock გადვალარიშ დიზაინი დორსხუაფილი რე რაშმორიშ გვალაშ თემას — თის გეხანტ ბუნაშ ხუთი მაკათურიშ კირდეს გიშნაკვათა სახე. სქოლიო რესურსეფი ინტერნეტის შეგილებუნა ქოძირათ მედიაფაილეფი თემაშე „რაშმორიშ გვალა“ ვიკიოწკარუეს. ოფიციალური ვებ-ხასჷლა Google Maps